
HEPATITIS E: UPDATE AND PERSPECTIVES 

Introduction. There are approximately 20 million cases of HVE annually worldwide, 
leading to approximately 3.3 million symptomatic cases of acute hepatitis E. The WHO 
estimates that HEV caused approximately 44,000 deaths in 2015 accounting for 3.3% of 
mortality rate due to viral hepatitis. 

Material and methods. The study of 75 bibliographic sources was carried out. The sci- 
entific platforms EMBASE, PubMed, HINARI, data from the national libraries as well as 
international relevant reference data were thoroughly examined. 

Results. The present relevant study has highlighted important aspects of hepatitis E virus 
infection. Along with the improved living conditions and water quality standards, the lat- 
ter being a disease-causing factor in the transmission of HEV, both the developed and de- 
veloping countries are facing HEV, particularly in high-risk population groups, including 
people who are employed in pork-processing industry and beneficiaries of blood transfu- 
sions. 

Conclusions. The countries" capacity to detect and control this infection is limited, since it 
has not been included within the surveillance policies and programs yet. Risk factors asso- 
ciated with the epidemic process should be elucidated to provide and develop appropriate 
evidence-based measures to optimize the surveillance and control system in order to re- 
duce the risk of contracting HEV and maintain favorable conditions for epidemiological 


safety. 


Introducere. La nivel mondial, anual se înregistrează aproximativ 20 de milioane de 
cazuri de HVE, ducând la circa 3,3 milioane de cazuri simptomatice de hepatită acută E. 
OMS estimează că HVE a provocat aproximativ 44 000 de decese în 2015, reprezentând 
3,3% din mortalitatea provocată de hepatitele virale. 

Material și metode. Au fost analizate 75 de surse bibliografice. Ca surse de date au servit 
platformele științifice Embase, PubMed, Hinari, fondurile bibliotecilor naţionale, precum 
și documente de referinţă ale organizaţiilor internaţionale în domeniu. 

Rezultate. Studiile efectuate în acest sens au scos în evidenţă aspecte importante ale in- 
fecției cu virusul hepatitei E. Odată cu îmbunătăţirea condiţiilor de trai și cu eliminarea 
factorului hidric, ca agent de transmitere a HVE, țările dezvoltate, precum și unele în curs 
de dezvoltare se confruntă cu cazuri sporadice de HVE în anumite grupuri de populație 
cu risc sporit de infectare, acestea fiind persoane care au fost sau sunt angajate ale între- 
prinderilor de prelucrare a cărnii de porcine și beneficiari ai transfuziilor de sânge. 
Concluzii. Capacităţile de depistare a acestei infecţii în multe ţări sunt limitate, din cauza 
că infecția dată nu se regăsește în politicile și programele de supraveghere și de control. 
Elucidarea factorilor de risc, asociaţi procesului epidemic, ar face posibil definitivarea și 
elaborarea măsurilor adecvate, bazate pe dovezi privind optimizarea sistemului de su- 
praveghere și de control, în vederea reducerii riscului de contractare a HVE și menținerii 
unei situații epidemiologice favorabile. 

INTRODUCERE 


Hepatita virală E (HVE) este o boală infecțioasă 
acută, dar și cu evoluţie cronică, având un meca- 
nism de transmitere digestiv, de la om la om și de 
la animale la om, cu evoluţie autolimitată și mani- 
festare clinică asemănătoare hepatitei virale A. În 
literatura de specialitate de ultimă oră se expun 
anumite rezerve față de mecanismul și căile de 
transmitere, sugerându-se că, pe lângă căile: hi- 
drică, alimentară, habituală, sexuală (anal-oral), 
ar fi posibilă transmiterea HVE și prin interme- 
diul transfuziilor de sânge și al produselor lui, dar 
pentru elucidarea acestei ipoteze se cer studii su- 
plimentare. 


Hepatita virală E evoluează cu manifestări spora- 
dice, endemice, epidemice, cu o periodicitate de 7- 
10 ani, cu rata de atac crescută la adulţi, în special 
la adulții tineri. HVE este răspândită preponde- 
rent în Asia (India, Pakistan și în unele regiuni din 
Africa, America Centrală și de Sud). Sursa de in- 
fecție o reprezintă omul (purtător ori bolnav) și 
animalele infectate. 


Epidemiologia și prezentarea clinică a infecţiei cu 
virusul hepatitei E variază mult, în funcţie de lo- 
calizarea geografică, bazată, în primul rând, pe 
diferențele genotipurilor HVE circulante (1). 


Hepatita virală E, care apare sporadic sau ca fo- 
care de boală, a fost identificată în cel puţin 63 de 
țări, dintre care aproximativ jumătate au raportat 
focare mari (2, 3). În unele ţări nu au fost înregis- 
trate cazuri sporadice sau focare, dar, în cazul în 
care în trecut au fost raportate dovezi serologice 
ale infecţiei HVE, s-a înaintat supoziţia că aceasta 
este endemică (3). 


În ultimele două decenii, a existat un interes deo- 
sebit pentru infecțiile cu virusul hepatitei E la ni- 
vel mondial (4, 5). GT 3 al HVE, atestat în special 
în Europa și SUA, se prezintă sub formă de 
zoonoză, fiind transmis în principal prin interme- 
diul cărnii de porc infestate (6). În schimb, în 
țările tropicale în curs de dezvoltare, genotipurile 
1 și 2 sunt transmise, în principal, prin apa pota- 
bilă contaminată. O situaţie specială o prezintă 
GT4, care este un genotip tropical, transmis, de 
asemenea, în principal prin consumul de carne de 
porc, ca și în cazul GT3 (1, 2). 


MATERIAL ȘI METODE 


Analiza celor mai relevante surse bibliografice 
privind hepatita virală E din ultimii 15 ani. Au fost 


cercetate studii descriptive, de caz-control, docu- 
mente oficiale ale organizaţiilor internaţionale de 
specialitate. Ca surse de date au servit platformele 
științifice EMBASE, PubMed, HINARI și fondurile 
bibliotecilor naţionale. În total au fost studiate 75 
de surse de informație, astfel că din acestea, 34 au 
servit ca bază la elaborarea articolului de faţă. 


REZULTATE 


Studiile efectuate au scos în evidenţă aspecte im- 
portante ale infecției cu virusul hepatitei E, în 
special faptul că infecția în țările dezvoltate diferă 
de cea din ţările în curs de dezvoltare sau slab 
dezvoltate. În țările dezvoltate şi în unele în curs 
de dezvoltare, HVE este cauzată mai frecvent de 
genotipul 3 şi 4, iar în celelalte ţări predomină ge- 
notipul 1 și 2. Odată cu îmbunătăţirea condiţiilor 
de trai şi cu eliminarea factorului hidric ca agent 
de transmitere a HVE, țările dezvoltate, precum și 
unele în curs de dezvoltare se confruntă cu cazuri 
sporadice de HVE, în anumite grupuri de popu- 
laţie cu risc sporit de infectare, acestea fiind per- 
soane care sunt sau au fost în trecut angajate în 
întreprinderi de prelucrare a cărnii de porcine și 
beneficiari ai transfuziilor de sânge. 


Contingente de populaţie cu risc sporit de in- 
fectare 


În regiunile dezvoltate, hepatita virală E a fost 
percepută anterior ca fiind o maladie rară și, în 
mare măsură, vizând călătorii care se întorceau 
din ţările endemice în curs de dezvoltare. Datele 
publicate în ultimii 10 ani arată destul de clar că 
hepatita E autohtonă în Europa și în alte țări dez- 
voltate este comună. Spre deosebire de infecțiile 
cu GT 1 sau GT 2 importate, hepatita E autohtonă 
în Europa și în majoritatea ţărilor dezvoltate este 
cauzată de GT 3 și prezintă caracteristici clinice 
diferite, în mare parte se prezintă ca zoonoză por- 
cină (7). 


Detectarea tulpinilor HVE GT3 la om, similare cu 
tulpinile atestate la porci şi mistreți, sugerează o 
transmitere fie zoonotică, fie prin alimente conta- 
minate (cum ar fi, carne de porc brută sau se- 
mipreparată) sau prin mediul înconjurător (8). 


Raportarea unor astfel de infectări, împreună cu 
disponibilitatea unor date moleculare şi serolo- 
gice ample, au dus la reevaluarea evidenţelor epi- 
demiologice a HVE şi la acceptarea faptului că 
HVE autohtonă poate constitui o problemă în 
țările industrializate. 

Căile de transmitere a infecţiei cu virusul hepa- 
titei E autohtonă la om în ţările industrializate nu 
sunt sigure. Cu toate acestea, există numeroase 
dovezi indirecte privind transmiterea zoonotică a 
virusului hepatitei E și transmiterea între porci, 
mistreți sau cerbi și oameni (9). Se crede că suina 
ar putea fi o sursă de virus și, prin urmare, HVE ar 
putea fi considerată o infecţie transmisă profesio- 
nal la persoanele care lucrează cu porcinele (10). 
Ceea ce înseamnă că lucrătorii fermelor de por- 
cine, angajaţi ai abatoarelor sau întreprinderilor 
de prelucrare a cărnii, provenite de la suine, re- 
prezintă grupul populaţional cu risc înalt de con- 
tractare a infecţiei. 


În cadrul unui studiu efectuat în China au fost in- 
cluși un total de 1028 din 1044 de lucrători ai mai 
multor abatoare de prelucrare a cărnii, cu vârsta 
cuprinsă între 15 și 66 ani, care au fost intervie- 
vaţi (rata de răspuns 98,5%) şi de la care au fost 
colectate probe de ser. Dintre cei 1028 de su- 
biecţi, 228 (22,20%) s-au dovedit a fi pozitivi la 
anticorpii anti-HVE IgG prin metoda ELISA (11). 


Cazuri de detectare a virusului hepatitei E în fica- 
tul de porc, vândut în locurile special amenajate, 
au fost raportate în Japonia, în Statele Unite și în 
Olanda în 1,9%, 14,0% și, respectiv, 6,5% situaţii. 
Un alt studiu, prin efectuarea PCR-ului, a indicat 
că în 1 (1,3%) dintre 76 probe de ficat de porc, co- 
lectate la anumite puncte de comercializare a 
cărnii din sud-vestul Angliei, era contaminată cu 
virusul hepatitei E (12). 


O cercetare, care a evaluat prevalența virusului 
hepatitei E în lanţul de producţie a cărnii de porc 
din Republica Cehă, Italia și Spania, a fost efectuat 
în 2010. În total 337 de probe fecale, hepatice şi 
de carne de la abatoarele de prelucrare a cărnii au 
fost testate pentru a depista prezenţa virusului, 
folosind metoda PCR cantitativ. În general, rata vi- 
rusului hepatitei E a fost mai mare în Italia (53%) 
și Spania (39%), decât în Cehia (7,5%). Virusul 
hepatitei E a fost detectat cel mai frecvent în ma- 
teriile fecale, în Italia (41%) și în Spania (39%) şi 
în ficat (5%) și carne (2,5%) în Republica Cehă. 
Secvenţierea virusului a confirmat doar tulpinile 
GT3 (13). 


Conceptul One Health recunoaște că sănătatea oa- 
menilor este legată de sănătatea animalelor și a 
mediului. Eliminarea virusului hepatitei virale E 
de la porci, de la alte animale și de la oameni se 
regăsește și în conceptul One Health, astfel că pre- 
venind infecțiile subclinice la animale, prevenim 


în acelaşi timp transmiterea infecţiei la oameni. În 
acest context, xenotransplantul deţine un loc 
special în conceptul One Health, sănătatea porci- 
lor donatori fiind extrem de importantă pentru 
sănătatea destinatarului de transplant. Modul de 
eliminare a virusului hepatitei E în coloniile de 
porci crescuți pentru xenotransplant ne poate 
învăţa cum să oprim această infecţie la nivel glo- 
bal (14). 

Donatorii şi beneficiarii donărilor de sânge 
Implicaţiile asupra sănătăţii publice ale virusului 
hepatitei E în Europa s-au schimbat, din cauza 
creșterii numărului de cazuri de hepatită E şi a 
rapoartelor recente de infecţii cronice persistente 


ale HVE, asociate la pacienţii imunosupresați cu 
progresia către ciroză (15). 


Pacienţii imunocompromiși au nevoie deseori de 
transfuzii multiple de sânge, ceea ce crește riscul 
de transmitere (16). Virusul hepatitei E a fost de- 
tectat în 1 din 815 donaţii de sânge în Germania 
(17) şi este de 100 de ori mai răspândit decât HIV, 
VHC și VHB combinate. Estimările riscului, luând 
în considerare atât prevalența HVE, cât și riscul 
clinic pentru pacienţii imunocompromiși (18), au 
dus la introducerea screeningului donatorilor de 
sânge pentru HVE în Olanda și în Germania. 


Multe instituții de transfuzie a sângelui au evaluat 
necesitatea furnizării componentelor de sânge, 
testate la ARN-ul virusului hepatitic E pentru a di- 
minua riscul de transmitere prin transfuzie a vi- 
rusului. Începând cu 1 ianuarie 2015, Farmaco- 
peea Europeană a stabilit o cerință obligatorie 
pentru screeningul HVE (19). În 2017, Centrul Eu- 
ropean pentru Prevenirea și Controlul Bolilor 
(ECDC) a publicat un raport de supraveghere 
(20), care cuprinde 10 ani de date epidemiologice 
despre HVE în Europa. În acest interval de timp, 
80% dintre infecțiile cu virusul hepatitei E au fost 
raportate în 3 țări din UE: Germania, Franţa și 
Marea Britanie. 


După cum s-a menţionat, mai multe rapoarte au 
descris infecții cauzate de virusul hepatitei E ce se 
transmite prin transfuziile de sânge (21, 22). Din 
noiembrie 2012, peste 3,2 milioane de unităţi de 
sânge UE donate au fost selectate pentru identifi- 
carea ARN-HVE, cu o rată globală de 1 din 3.109 
unități ARN-HVEpozitive (tab. 1) (21). 


Intr-un caz, transmiterea virusului hepatitei E a 
fost asociată cu hepatită fatală la un pacient cu 
cancer în Japonia. Cu toate acestea, este evident că 

riscul de infecție prin consumul de carne este 
mult mai mare în comparaţie cu transmiterea 
prin transfuzii de sânge (23). 


Tabelul nr.1 Prevalenţa unităților de sânge do- 
nate pozitive la ARN-HVE în unele țări ale UE. 


Unităţile de sânge donate 
Ţara 


pozitive la ARN HVE. 
Danemarca 1:2,331(2016) 


Franţa 1:2,218 (2012-2013 
Germania 1:1,241 (2012) 
Irlanda 1:2,778 (2016) 
Olanda 1: 726 (2016) 
Spania 1:3,333 (2014) 


Marea Britanie 1:1,340-5,000 (2016) 
Screeningul nu va face ca donarea de sânge să 
prevină cazurile de transmitere a virusului, dar va 
reduce semnificativ riscul pentru beneficiarii de 
transfuzie, care sunt fie imunosupresaţi și/sau 
suferă de diferite boli. În plus, există o mare 
diferenţă între o persoană la care transmiterea vi- 
rusului a fost orală și o persoană care se in- 
fectează pe cale intravenoasă. În cazul absorbției 
orale, poate exista o anumită protecţie conferită 
de mediul acid al stomacului și de bariera mu- 
coasă din intestin. Analizând rentabilitatea 
screeningului donatorilor de sânge pentru HVE în 
Olanda, autorii au ajuns la concluzia că prevenirea 
transmiterii virusului hepatitei E prin această 
metodă pare să nu fie excesiv de scumpă în com- 
paraţie cu alte măsuri de screening de sânge (17). 
Cu toate acestea, având în vedere că doar un 
număr mic de infecții cu virusul hepatitei E sunt 
cauzate de transfuziile de sânge, impactul general 
asupra frecvenţei bolii HVE va fi mic (18). 


Femeile gravide şi impactul infecţiei cu vi- 
rusul hepatitei E 

Focarele de hepatită E s-au asociat în mod carac- 
teristic cu o rată mare de atac și de mortalitate în 
rândul femeilor însărcinate. Mai mult decât atât, 
frecvenţa formelor fulminante ale bolii printre cei 
cu hepatită E simptomatică a fost, de asemenea, 
mai mare la femeile însărcinate. HVE în timpul 
sarcinii a fost asociată și cu prematuritatea, greu- 
tatea scăzută la naștere și cu un risc sporit de 
mortalitate perinatală (24). Hepatita virală E 
acută la femeile însărcinate poate afecta dezvol- 
tarea fătului și poate provoca nașterea prema- 
tură. Pe de altă parte, nu există recomandări 
specifice, în special nu se recomandă întreruperea 
sarcinii (25). 


Infecția cu hepatita E în timpul sarcinii, anume în 
al III-lea trimestru, în special cu genotipul 1, este 
asociată cu o formă de evoluţie clinică severă și 
poate duce la insuficienţă hepatică fulminantă și 
la moarte maternă (26). Nașterea timpurie nu a 
demonstrat că reduce rata morbidităţii sau a mor- 
talității printre femeile însărcinate cu hepatită E 
sau nou-născuţi. Acești pacienţi pot prezenta un 
risc mai mare de sângerare în cazul leziunilor 
hepatice, din motivul deficienței de factor de coa- 
gulare. Această interacţiune a modificărilor hor- 
monale și imunologice în timpul sarcinii, asociată 
cu o încărcătură virală mare, face femeia gravidă 
mai vulnerabilă (27). Este relativ sigură alăptarea 
de către femeile cu infecția cu virusul hepatitei E, 
cu excepţia celor cu infecţie simptomatică, cărora 
nu li se recomandă să-şi alăpteze bebelușii (28). 


Infecția potenţială a placentei umane cu virusul 
hepatitei E poate explica transmiterea verticală 
intrauterină, s-a demonstrat că replicarea vi- 
rusului hepatitei E se produce în placenta umană 
și că ea poate fi un local replicării extrahepatice a 
virusul hepatitei E la om (29). 


Ratele ridicate de mortalitate la femeile gravide 
sunt mai mult asociate cu genotipurile 1 și 2 (30), 
incidenţa hepatitei fulminante la gravide fiind de 
până la 20% (31). 


Decesele sunt cauzate de insuficienţă hepatică ful- 
minantă și de complicaţii obstetricale, cum ar fi 
eclampsia și hemoragia, (32) care sunt asociate cu 
o mare mortalitate infantilă perinatală. 


DISCUȚII 

Severitatea hepatitei virale E autohtone şi preva- 
lenţa crescută a infecţiei cu virusul hepatitei E în 
diferite populaţii din întreaga lume necesită mă- 
suri sporite de prevenire (32). Deși au fost efec- 
tuate multe studii vizând prevalența infecţiei în 
numeroase ţări în ultimul deceniu, mai există la- 
cune în acest domeniu care trebuie să fie soluţio- 
nate. Eliminarea HVE necesită o abordare în ca- 
drul conceptului „o singură sănătate”, prin care să 
se elucideze relaţiile dintre animale, hrană, in- 
fecţia umană și mediul înconjurător, cu identifi- 
care măsurilor optime de control (33). Cercetările 
trebuie să se concentreze asupra factorilor care ar 
putea explica variaţia dinamicii infecţiei în cadrul 
populațiilor de suine, transmiterea HVE între por- 
cii din ferme și în întreaga reţea de producţie a 
cărnii (34). Expunerea la infectare cu virusul 
hepatitei E prin intermediul produselor de sânge 

poate fi ţinută sub control cu ajutorul screenin- 
gului donatorilor de sânge care oferă o 


CONCLUZII 


perspectivă utilă și unică asupra infecțiilor cu 
HVE la nivel de populaţie (35). 


1. Un rol important în prevenirea transmiterii HVE de la animale la om constă în întreprinderea unor 
măsuri eficiente ce ţin de prepararea alimentelor şi tratarea apei contaminate, precum și de elimina- 
rea virusului hepatitei E din populaţiile de suine care sunt folosite pentru producerea de alimente, 
mai cu seamă din coloniile de porci care sunt incluși în experimente și urmează ulterior să fie utilizați 
pentru xenotransplant. Acesta va fi un efort enorm, dar rezultatele au potenţialul de a garanta un 
beneficiu economic și o îmbunătăţire a sănătăţii publice. 


2. Implementarea screeningului în unele ţări europene a scos în evidenţă persistenţa virusului hepatitei 
E în rândul donatorilor de sânge, mai ales la donatorii permanenți și pericolul iminent de a contracta 
infecția de către beneficiari. Conform celor mai recente date, hepatita virală E se poate croniciza. 


3. In ţările dezvoltate hepatita virală E poate fi calificată ca o boală profesională, infecția fiind transmisă 
persoanelor care lucrează la întreprinderi de procesare a cărnii, ele constituind astfel un grup cu risc 


înalt de contractare a maladiei. 

